text: 
  ( 3 stjerner ) " Karlsvognen ". Dansk. Premiere i 10 biografer over 
  hele landet.
  
  " ROLIG " betyder morsom på svensk. Det er et af de ord, vor 
  danske hovedperson kommer galt afsted med i " Karlsvognen ", der 
  imidlertid hverken rigtig er det ene eller det andet: rolig nok eller
   morsom nok.
  
  NOGLE gange er den så dvælende, at det er lige før den går i stå. 
  Andre gange har den så travlt med at fortælle, at man bliver vildt 
  forvirret.
  
  MAKKERSKABET mellem den danske filminstruktør, Birger Larsen, og den 
  svenske forfatter, Ulf Stark, begyndte med " Lad isbjørnene Danse " 
   -  det gav en Bodil for bedste danske film i 1990. Nu fortsætter 
  det med " Karlavagnen " som Ulf Starks børnebog hedder på svensk, 
  hvor der er et ordspil i, at der ligger et pigenavn gemt i 
  stjernebilledet. Ved oversættelsen til " Karlsvognen " tabes en del af
   magien. Og sådan er det også med filmen: fortryllelsens stjernestøv 
  er blæst bort i banan-røg !
  
  
  
  